b'\n_START_ARTICLE_\nKonstruktiokielioppi\n_START_PARAGRAPH_\nKonstruktiokielioppi on er\xc3\xa4\xc3\xa4nlainen kielen kuvaustapa, jonka voidaan katsoa syntyneen vuonna 1995. Konstruktiokieliopin ensimm\xc3\xa4isen\xc3\xa4 kehitt\xc3\xa4j\xc3\xa4n\xc3\xa4 pidet\xc3\xa4\xc3\xa4n Charles J. Fillmorea._NEWLINE_Kuvaustavan l\xc3\xa4ht\xc3\xb6kohta on, ett\xc3\xa4 kaikenlaisia kielellisi\xc3\xa4 ilmi\xc3\xb6it\xc3\xa4 tulisi kohdella tasaveroisesti muodostettaessa k\xc3\xa4sityst\xc3\xa4 kielen rakenteesta. Siksi esimerkiksi murteet ovat yht\xc3\xa4 t\xc3\xa4rkeit\xc3\xa4 kuin yleiskieli._NEWLINE_Konstruktiokieliopin keskeinen k\xc3\xa4site on konstruktio. Sill\xc3\xa4 tarkoitetaan abstraktia yhteenliittym\xc3\xa4\xc3\xa4, jonka muodostavat ilmauksen muoto, merkitys ja osin my\xc3\xb6s funktio.'